               EUROOPAN KOMISSIO
            Bryssel 7.4.2016
            COM(2016) 185 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotosta (Ranskan hakemus – EGF/2015/010 FR/MoryGlobal)

               PERUSTELUT

               EHDOTUKSEN TAUSTA

               1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013
                  1
               , jäljempänä ’EGR-asetus’.

               2.Ranska toimitti 19. marraskuuta 2015 hakemuksen EGF/2015/010 FR/MoryGlobal EGR:n rahoitustuen saamiseksi sen jälkeen, kun MoryGlobal SAS oli vähentänyt työntekijöitä
                  2
                Ranskassa.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2015/010 FR/MoryGlobal

                        Jäsenvaltio

                        Ranska

                        Asianomaiset alueet (NUTS
                           3
                         2 -taso)

                        Työpaikkojen vähennykset jakautuvat koko Ranskan alueelle. Vähennykset koskevat 54:ää toimipaikkaa.

                        Hakemuksen jättämispäivä

                        19. marraskuuta 2015

                        Ilmoitus hakemuksen vastaanottamisesta

                        1. joulukuuta 2015

                        Lisätietopyyntö

                        3. joulukuuta 2015

                        Lisätietojen toimittamisen määräaika

                        14. tammikuuta 2016

                        Arvioinnin päättämisen määräaika

                        7. huhtikuuta 2016

                        Toimintakriteeri

                        EGR-asetuksen 4 artiklan 1 kohdan a alakohta

                        Ensisijainen yritys

                        MoryGlobal SAS

                        Asianomaisten yritysten määrä

                        1

                        Toimiala(t)

                        (NACE Rev. 2:n kaksinumerotaso)
                           4

                        Kaksinumerotaso 49 (Maaliikenne ja putkijohtokuljetus) ja

                        kaksinumerotaso 52 (Varastointi ja liikennettä palveleva toiminta)

                        Tytäryhtiöiden, toimittajien ja jatkojalostajien määrä

                        0

                        Viiteajanjakso (neljä kuukautta):

                        27. huhtikuuta 2015 – 27. elokuuta 2015

                        Viiteajanjaksona tapahtuneet työntekijävähennykset (a)

                        2 093

                        Työntekijävähennykset ennen viiteajanjaksoa tai sen jälkeen (b)

                        39

                        Vähennettyjen työntekijöiden kokonaismäärä (a + b)

                        2 132

                        Tukeen oikeutettujen edunsaajien kokonaismäärä

                        2 132

                        Kohteena olevien edunsaajien kokonaismäärä

                        2 132

                        Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä

                        0

                        Yksilöllisten palvelujen talousarvio euroina

                        8 528 000

                        EGR:n täytäntöönpanon
                           5
                         talousarvio euroina

                        50 000

                        Kokonaistalousarvio euroina

                        8 578 000

                        EGR:n tuki euroina (60 %)

                        5 146 800

               HAKEMUKSEN ARVIOINTI

               Menettely

               4.Ranska toimitti hakemuksen EGF/2015/010 FR/MoryGlobal 19. marraskuuta 2015 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio ilmoitti hakemuksen vastaanottamisesta 1. joulukuuta 2015 ja pyysi Ranskalta lisätietoja 3. joulukuuta 2015 eli kahden viikon kuluessa hakemuksen jättämispäivästä. Nämä lisätiedot toimitettiin kuuden viikon kuluessa. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 7. huhtikuuta 2016.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 2 132:ta MoryGlobal SAS:n vähentämää työntekijää. Kyseinen yritys toimi pääasiassa NACE Rev. 2:n kaksinumerotasoon 49 (Maaliikenne ja putkijohtokuljetus) luokitetulla toimialalla ja myös NACE Rev. 2:n kaksinumerotasoon 52 (Varastointi ja liikennettä palveleva toiminta) luokitetulla toimialalla. MoryGlobal SAS:n työntekijävähennykset toteutettiin eri puolilla Manner-Ranskaa. Paikkakunnat, joilla toteutettiin suurin määrä työntekijävähennyksiä, sijaitsevat seuraavilla NUTS 2 -tason alueilla:

                        NUTS 2 -tason alueet

                        Työntekijät

                        %

                        Keski-Ranska (FR24)

                        336

                        16

                        Île-de-France (FR10)

                        242

                        11

                        Rhône-Alpes (FR71)

                        199

                        9

                        Pays de la Loire (FR51)

                        178

                        8

                        Lorraine (FR41)

                        146

                        7

                        Alsace (FR42)

                        140

                        7

               Toimintakriteerit

               6.Ranska jätti hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä neljän kuukauden viiteajanjaksona, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, jotka lopettavat työskentelynsä yrityksen toimittajille tai jatkojalostajille.

               7.Hakemuksen neljän kuukauden viiteajanjakso alkoi 27. huhtikuuta 2015 ja päättyi 27. elokuuta 2015. Viiteajanjakson aikana vähennettiin 2 093 MoryGlobalin työntekijää.

               Työntekijävähennysten ja työskentelyn loppumisen laskeminen

               8.Kaikki työntekijävähennykset viiteajanjaksolla on laskettu päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä.

               Tukeen oikeutetut edunsaajat

               9.Edellä mainittujen työntekijöiden lisäksi tukeen oikeutettuihin edunsaajiin kuuluu 39 työntekijää. Kaikki nämä työntekijät vähennettiin viiteajanjakson päättymisen jälkeen, ja tällä on selkeä syy-yhteys tapahtumaan, joka aiheutti vähennykset viiteajanjakson aikana.

               10.Tukeen oikeutettuja edunsaajia on yhteensä 2 132.

               Työntekijävähennysten yhteys asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin

               11.Osoittaakseen, että työntekijävähennykset ovat yhteydessä asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin, Ranska toteaa, että MoryGlobal toimi kuriiripalvelujen, tavaraliikenteen ja jakelun, varastoinnin ja niihin liittyvän materiaalin vuokrauksen aloilla ja tarjosi näitä palveluja niin Ranskassa kuin ulkomaillakin.

               12.Maailmanlaajuisen rahoitus- ja talouskriisin seurauksena maanteiden tavarakuljetus yli 3,5 tonnin painoisilla ajoneuvoilla laski 13,7 prosenttia EU:ssa ja 21 prosenttia Ranskassa vuosina 2007–2012 (Eurostat). Tämä laskusuuntaus on seurannut fyysisen tuotoksen yleistä vähentymistä Euroopassa, eikä Euroopan tieliikenneala ole vielä toipunut merkittävästä toiminnan laskusta, josta se kärsi vuonna 2009 talouskriisin vuoksi. Vuonna 2014 toiminta tieliikenteen tavarakuljetusten alalla oli yhä yli 10 prosenttia matalammalla tasolla verrattuna kriisiä edeltäneeseen toiminnan tasoon.

               13.Kuljetettavien määrien väheneminen johti alalla hintasotaan, eikä tilannetta helpottanut useiden eri kustannusten (bensiini, palkat, materiaalit) noususuuntaus. Näin ollen käyttökatteet heikkenivät tasaisesti, ja alalla koettiin Ranskassa tappioita vuodesta 2007 alkaen.

               14.Seurauksena on ollut konkurssiaalto maanteiden tavarakuljetuksen alalla. Konkurssien määrä on Ranskan keskuspankin arvioiden mukaan kasvanut 35 prosenttia vuosittain, kun vuotta 2013 verrataan vuoteen 2007.

               15.Maaliikenteen ja putkijohtokuljetuksen alalla on tähän mennessä jätetty kolme EGR-hakemusta: nyt käsillä oleva hakemus sekä hakemukset EGF/2014/017 FR/ Mory-Ducros
                  6
                ja EGF/2011/001 AT/Niederösterreich-Oberösterreich
                  7
               , jotka kaikki perustuvat maailmanlaajuiseen rahoitus- ja talouskriisiin.

               Työntekijävähennyksiin ja toiminnan lopettamiseen johtaneet tapahtumat

               16.Työntekijävähennysten taustalla olevia tapahtumia ovat konkurssi ja yrityksen sulkeminen.

               17.MoryGlobalin nykyiset vaikeudet alkoivat vuosina 2012–2013. Tuolloin yrityksen nimenä oli Mory-Ducros. Mory-Ducros ilmoitti marraskuussa 2013 olevansa maksukyvytön ja siirtyi selvitystilamenettelyyn. Kun halukkaita ostajia ei ollut ja kun Ranskan viranomaiset sitä pyysivät, Arcole Industrie, yksi Mory-Ducrosin osakkeenomistajista, esitti julkisen ostotarjouksen Mory-Ducrosista MoryGlobalin puolesta; tämä oli uusi yhtiö, joka perustettaisiin ottamaan haltuun osa Mory-Ducrosin yritystoiminnasta ja palkkaamaan uudelleen osa sen työvoimasta (2 192 työntekijää 4 911 työntekijästä)
                  8
               .

               18.MoryGlobal on perustamisestaan asti kohdannut jatkuvasti haasteita, joita ovat esimerkiksi jatkuvasti heikkenevät viestintämarkkinat ja maanteiden tavaraliikennevolyymien 3–5 prosentin lasku vuonna 2014, mikä johti pysyvään hintapaineeseen ja vaikeaan työmarkkinaympäristöön. Näiden haasteiden tuloksena oli 27,1 miljoonan euron tappiot helmi-syyskuussa 2014, ja vielä suurempia tappioita ennustettiin vuoden 2014 loppuun (43 miljoonaa euroa), mikä lopulta johti konkurssiin ja yrityksen sulkemiseen.

               19.Bobignyn kauppatuomioistuin käynnisti 10. marraskuuta 2014 menettelyn, jonka tavoitteena oli päästä sovintoratkaisuun velkojien kanssa. Tammikuun 2015 lopussa MoryGlobal oli tilanteessa, jossa maksut lakkasivat. Yritys tarvitsi 8,5 miljoonaa euroa käteistä rahaa, eikä sen käyttöpääoma riittänyt kattamaan lyhytaikaisia velkoja; tämä koski erityisesti alihankkijoita, joita ilman yrityksen toiminta ei ollut enää mahdollista. Näin ollen MoryGlobal jätti 10. helmikuuta 2015 ilmoituksen maksujen lakkauttamisesta Bobignyn kauppatuomioistuimelle, joka käynnisti asiaankuuluvan oikeusmenettelyn. Koska yritys ei kyennyt selviytymään palkkojen maksusta täysimääräisesti, esitettiin 17. maaliskuuta 2015 vaatimus selvitystilaan asettamisesta. Bobignyn kauppatuomioistuin päätti selvitystilasta siten, että toimintaa jatkettiin 30. huhtikuuta 2015 asti joukkovähentämismenettelyn tarpeita varten.

               20.Tämä on jatkohakemus niiden Mory-Ducrosin työntekijöiden
                  9
                tukemiseksi, jotka siirtyivät MoryGlobaliin.

               Työntekijävähennysten odotettu vaikutus paikalliseen, alueelliseen tai kansalliseen talouteen ja työllisyyteen

               21.Työntekijävähennykset jakautuvat 22 departementtiin koko Manner-Ranskan alueelle. Työntekijävähennyksillä on merkittävä kielteinen vaikutus alueiden talouteen erityisesti sen vuoksi, että samat alueet kärsivät vieläkin Mory-Ducrosin vuotta aiemmin toteuttamista työntekijävähennyksistä. Samaan aikaan työttömyys kasvaa Manner-Ranskassa (vuonna 2015 työttömyysaste oli 3 prosenttiyksikköä korkeampi kuin vuonna 2008, kun talous- ja rahoituskriisi alkoi). Lisäksi joillain kyseisistä alueista työttömyysaste on kansallista keskiarvoa korkeampi, esimerkkeinä Nord-Pas-de-Calais–Picardie (+2,5 prosenttiyksikköä) ja Provence-Alpes – Côte d’Azur (+1,5 prosenttiyksikköä)
                  10
               .

               Kohteena olevat edunsaajat ja ehdotetut toimet

               Kohteena olevat edunsaajat

               22.Kaikkien vähennettyjen työntekijöiden (2 132) odotetaan osallistuvan toimenpiteisiin. Kyseisten työntekijöiden jaottelu sukupuolen, kansalaisuuden ja ikäryhmän mukaan on seuraava:

                        Ryhmä

                        Kohteena olevat
                           edunsaajat

                        Sukupuoli:

                        Miehiä:

                        1 740

                        (81,6 %)

                        Naisia:

                        392

                        (18,4 %)

                        Kansalaisuus:

                        EU-kansalaisia:

                        2 046

                        (96,0 %)

                        Muita kuin EU-kansalaisia:

                        86

                        (4,0 %)

                        Ikäryhmä:

                        15–24-vuotiaita:

                        2

                        (0,1 %)

                        25–29-vuotiaita:

                        453

                        (21,2 %)

                        30–54-vuotiaita:

                        1 268

                        (59,5 %)

                        55–64-vuotiaita:

                        408

                        (19,1 %)

                        yli 64-vuotiaita:

                        1

                        (0,0 %)

               Ehdotettujen toimien tukikelpoisuus

               23.EGR:n osarahoittamat vähennetyille työntekijöille tarjottavat yksilölliset palvelut koostuvat neuvonnasta ja ohjauksesta, jotka tarjoaa joukko asiantuntijakonsultteja (Dispositif d'Accompagnement Renforce – DAR).

               24.DAR on lisätoimi työmarkkinasuunnitelman ja CSP:n (Contrat de Sécurisation Professionnelle) ohessa. Mory-Globalin ja AGS:n
                  11
                rahoittama työmarkkinasuunnitelma, palkkatakuujärjestelmä, tarjoaa vähennetyille työntekijöille joukon erilaisia toimenpiteitä, joihin kuuluu koulutus, psykologinen tuki, tuki yrityksen perustamiseen, tuki matka- ja majoituskustannuksiin koulutukseen tai työnhakuun osallistumisen yhteydessä sekä työnhakuavustukset. CSP tarjoaa joukon aktiivisia toimenpiteitä (erityisesti koulutuksen alalla), jotka Ranskan valtio rahoittaa työntekijöiden auttamiseksi uudelleen työllistymisessä.

               25.Valittujen kolmen toimeksisaajan (BPI, Sodie ja AFPA Transitions) tehtävänä on tukea ja ohjata työttömäksi joutuneita työntekijöitä ja auttaa heitä löytämään ratkaisuja, joiden ansiosta he pystyvät pysymään työmarkkinoilla ja hakeutumaan uusiin työpaikkoihin. Samat toimeksisaajat ovat jo tarjonneet yksilöllisiä palveluja Mory-Ducrosin vuonna 2014 vähentämille työntekijöille.

               26.Talousarviota varten DAR:n piiriin kuuluvat yksilölliset palvelut on jaoteltu kolmeen alaryhmään: kollektiiviset ja yksilölliset tiedotustilaisuudet, ammatillinen siirtymä sekä avustaminen uusiin työpaikkoihin pääsemisessä.

               27.Rekrytointiyritysten tehtävänä on a) laatia jokaiselle osallistujalle yksilöllinen urapolku, b) esittää jokaiselle riittävä määrä työtarjouksia ja c) antaa osallistujille mahdollisuus saada neuvontaa sellaisilta yleisasiantuntijoilta ja/tai yrityksen perustamiseen erikoistuneilta asiantuntijoilta, jotka tuntevat alueen työmarkkinat läpikotaisin ja ovat joustavasti käytettävissä.

               28.Rekrytointiyritykset tarjoavat koulutustilaisuuksia, joissa käsitellään yleisiä taitoja (ansioluettelon laadinta, työhaastatteluun valmistautuminen, työnhakutaidot ja yrityksen perustaminen), ja järjestävät internetin käyttöä koskevaa koulutusta, työpaikkamessuja ja tapaamisia työnantajien tai toimialojen edustajien kanssa sekä tapaamisia koulutuslaitosten kanssa.

               29.Tässä kuvatut toimet ovat aktiivisia työmarkkinatoimenpiteitä, jotka kuuluvat EGR-asetuksen 7 artiklassa esitettyihin tukikelpoisiin toimiin. Toimet eivät korvaa passiivisia sosiaalisen suojelun toimenpiteitä.

               30.Ranska on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Maan viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               31.Kokonaiskustannukset ovat arviolta 8 578 000 euroa. Yksilöllisten palvelujen osuus on 8 528 000 euroa ja valmistelu-, hallinnointi-, tiedotus- ja mainonta, valvonta- ja raportointitoimien osuus 50 000 euroa.

               32.EGR:ltä haettu rahoitusosuus on yhteensä 5 146 800 euroa (60 % kokonaiskustannuksista).

                        Toimet

                        Arvioitu osallistujamäärä

                        Arvioidut kustannukset osallistujaa kohti
                        (euroa)

                        Arvioidut kokonaiskustannukset

                        (euroa)

                        Yksilölliset palvelut (EGR-asetuksen 7 artiklan 1 kohdan a ja c alakohdan mukaiset toimet)

                        Kollektiiviset ja yksilölliset tiedotustilaisuudet (Information collective e individuelle des salariés)

                        2 132

                        800

                        1 705 600

                        Ammatillinen siirtymä: rekisteröinti, taitojen arviointi, ammattikoulutushanke (Transition professionnelle: adhésion, bilan, project)

                        2 132

                        1 800

                        3 837 600

                        Avustaminen uusiin työpaikkoihin pääsemisessä (Phase accompagnement et reclassement)

                        2 132

                        1 400

                        2 984 800

                        Välisumma (a):

                        Prosenttiosuus yksilöllisten palvelujen paketista

                        –

                        8 528 000

                        (100 %)

                        Avustukset ja kannustimet (EGR-asetuksen 7 artiklan 1 kohdan b alakohdan mukaiset toimet)

                        Välisumma (b):

                        Prosenttiosuus yksilöllisten palvelujen paketista

                        –

                        0

                        (0,00 %)

                        EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        0

                        2. Hallinnointi

                        –

                        0

                        3. Tiedotus ja mainonta

                        –

                        0

                        4. Valvonta ja raportointi

                        –

                        50 000

                        Välisumma (c):

                        Prosenttiosuus kokonaiskustannuksista:

                        –

                        50 000

                        (0,58 %)

                        Kustannukset yhteensä (a + b + c):

                        –

                        8 578 000

                        EGR:n rahoitusosuus (60 % kokonaiskustannuksista)

                        –

                        5 146 800

               33.Edellä olevassa taulukossa ei ole kustannuksia, jotka liittyvät EGR-asetuksen 7 artiklan 1 kohdan b alakohdan mukaisiin toimiin (eli toimiin, joiden kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista).

               Menojen tukikelpoisuuskausi

               34.Ranska aloitti yksilöllisten palvelujen tarjoamisen kohteena oleville edunsaajille 23. huhtikuuta 2015. Kyseisten toimien menoihin voidaan näin ollen myöntää EGR:n rahoitustukea 23. huhtikuuta 2015 ja 19. marraskuuta 2017 väliseltä ajalta.

               35.Ranskalle on aiheutunut hallinnollisia menoja EGR:n täytäntöönpanosta 1. syyskuuta 2015 alkaen. Valmistelu-, hallinnointi-, tiedotus- ja mainonta- sekä valvonta- ja raportointitoimien menoihin voidaan näin ollen myöntää EGR:n rahoitustukea 1. syyskuuta 2015 ja 19. toukokuuta 2018 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               36.Kansallisen ennakko- tai osarahoituksen lähde on työ-, työllisyys-, ammattikoulutus- ja sosiaalisen vuoropuhelun ministeriön budjetti, josta käytetään talouden muutoksen ja työllisyyden kehityksen tukemista koskevaa budjettikohtaa.

               37.Ranska on vahvistanut, että EGR:n rahoitustukea saaviin edellä kuvattuihin toimiin ei saada tukea muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi

               38.Ranska on ilmoittanut, että yksilöllisten palvelujen koordinoidun paketin laadinnassa on kuultu kohteena olevien edunsaajien edustajia ja työmarkkinaosapuolia. Useita kokouksia järjestettiin 7.–17. huhtikuuta 2015. Nämä kokoukset koskivat koko toimenpidepakettia, josta EGR:ään liittyvä osio (Dispositif d'Accompagnement Renforcé — DAS —) on yksi osa.

               Hallinnointi- ja valvontajärjestelmät

               39.Hakemuksessa on hallinnointi- ja valvontajärjestelmien kuvaus, jossa täsmennetään eri elinten vastuulla olevat tehtävät. Ranska on ilmoittanut komissiolle, että rahoitustuen hallinnoinnista vastaa työ-, työllisyys-, ammattikoulutus- ja sosiaalisen vuoropuhelun ministeriön Délégation générale à l’emploi et à la formation professionnelle -elin (DGEFP, työllisyyden ja ammatillisen koulutuksen pääosasto), erityisesti sen yksikkö Fonds national de l'emploi (DGEFP - FNE, valtion työllisyysrahasto). Maksujen suorittamisesta vastaa DGEFP:hen kuuluva yksikkö Affaires financières (DGEFP - MAFI). Todentaminen kuuluu Agence de services et de paiement (ASP) -elimelle.

               Asianomaisen jäsenvaltion sitoumukset

               40.Ranska on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastojen rahoittamia toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               41.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013
                  12
                12 artiklassa säädetään.

               42.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 5 146 800 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               43.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  13
                13 kohdan mukaisesti yhdessä ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               44.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 5 146 800 euroa.

               45.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta
                  (Ranskan hakemus – EGF/2015/010 FR/MoryGlobal)

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  14
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  15
                ja erityisesti sen 13 kohdan,

               ottavat huomioon Euroopan komission ehdotuksen,

               sekä katsovat seuraavaa:

               (1)Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.

               (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013
                  16
                12 artiklassa säädetään.

               (3)Ranska toimitti 19 päivänä marraskuuta 2015 hakemuksen EGF/2015/010 FR/MoryGlobal EGR:n rahoitustuen saamiseksi sen jälkeen, kun MoryGlobal SAS oli vähentänyt työntekijöitä Ranskassa. Sitä on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)Tämän vuoksi EGR:stä olisi otettava käyttöön 5 146 800 euroa rahoitustuen myöntämiseksi Ranskan hakemuksen perusteella.

               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 5 146 800 euroa maksusitoumusmäärärahoina ja maksumäärärahoina osana varainhoitovuotta 2016 koskevaa Euroopan unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                  *              Parlamentti lisää päivämäärän ennen julkaisemista EUVL:ssä.

                  *              Parlamentti lisää päivämäärän ennen julkaisemista EUVL:ssä.

                  *              Parlamentti lisää päivämäärän ennen julkaisemista EUVL:ssä.

                  *              Parlamentti lisää päivämäärän ennen julkaisemista EUVL:ssä.

                  *              Parlamentti lisää päivämäärän ennen julkaisemista EUVL:ssä.

                  *              Parlamentti lisää päivämäärän ennen julkaisemista EUVL:ssä.

                  *              Parlamentti lisää päivämäärän ennen julkaisemista EUVL:ssä.

                  *              Parlamentti lisää päivämäärän ennen julkaisemista EUVL:ssä.

                     (1)
                  EUVL L 347, 20.12.2013, s. 855.

                     (2)
                  EGR-asetuksen 3 artiklan mukaisessa merkityksessä.

                     (3)
                  Komission asetus (EU) N:o 1046/2012, annettu 8 päivänä marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (4)
                  EUVL L 393, 30.12.2006, s. 1.

                     (5)
                  Asetuksen (EU) N:o 1309/2013 7 artiklan 4 kohdan mukaisesti.

                     (6)
                  COM(2015) 68.

                     (7)
                  KOM(2011) 579.

                     (8)
                  Lähde: Bobignyn kauppatuomioistuimen päätös MoryGlobalin selvitystilasta (pöytäkirjanumero 2015L01449).

                     (9)
                  Hakemus EGF/2014/017 FR/ Mory-Ducros (COM(2015) 68) niiden työntekijöiden tukemiseksi, jotka Mory-Ducros vähensi vuonna 2014.

                     (10)
                  Lähde: Insee (

                     http://www.insee.fr/fr/themes/tableau.asp?reg_id=99&ref_id=TCRD_025

                  ).

                     (11)
                  AGS, Association pour la gestion du régime de Garantie des créances des Salariés.

                     (12)
                  EUVL L 347, 20.12.2013, s. 884.

                     (13)
                  EUVL C 373, 20.12.2013, s. 1.

                     (14)
                  EUVL L 347, 20.12.2013, s. 855.

                     (15)
                  EUVL C 373, 20.12.2013, s. 1.

                     (16)
                  Neuvoston asetus (EU, Euratom) N:o 1311/2013 vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Slovakian tasavallan 1 päivänä helmikuuta 1995 voimaan tulleella Eurooppa-sopimuksella perustetussa EU-Slovakia-assosiaationeuvostossa vahvistettavasta, tiettyjen terästuotteiden vientiä Slovakiasta yhteisöön koskevan kaksinkertaisen tarkkailun järjestelmän soveltamisen jatkamista 1 päivästä tammikuuta 31 päivään joulukuuta 2001 koskevasta yhteisön kannasta


Tärkeä oikeudellinen huomautus

|

52009PC0270

Neuvoston päätös Euroopan yhteisön kannasta Sarajevossa 26 päivänä kesäkuuta 2009 järjestettävässä energiayhteisön ministerineuvostossa  /* KOM/2009/0270 lopull. */

	[pic] | EUROOPAN YHTEISÖJEN KOMISSIO |Bryssel 15.6.2009KOM(2009) 270 lopullinenNEUVOSTON PÄÄTÖSEuroopan yhteisön kannasta Sarajevossa 26 päivänä kesäkuuta 2009 järjestettävässä energiayhteisön ministerineuvostossaPERUSTELUTEnergiayhteisön ministerineuvosto kokoontuu Sarajevossa, Bosnia ja Hertsegovinassa 26. kesäkuuta 2009. Jotta Euroopan yhteisö voi osallistua keskeisten päätösten tekemiseen, on tarpeen vahvistaa Euroopan yhteisön kanta perustamissopimuksen 300 artiklan nojalla sekä energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen säännösten mukaisesti.Ehdotus neuvoston päätökseksi kattaa kaikki jäljempänä mainitut esityslistan kohdat, joihin odotetaan ministerineuvoston päätöstä. Myös muut esityslistan kohdat on mainittu tiedoksi jäljempänä.1. PÄÄTETTÄVÄT ASIATKomissio esittää Euroopan yhteisön kannan sellaisena kuin se määritellään päätösehdotuksen liitteessä seuraavien päätettävien asioiden kannalta.1.1. TalousarvioasiatKomissio hyväksyy vuotta 2008 koskevan taloudellisen vastuuvapauden myöntämisen johtajalle seuraavien kertomusten perusteella: 31. joulukuuta 2008 annettu tilintarkastuskertomus, vuoden 2008 tilintarkastusta koskeva budjettikomitean kertomus ja johtajan kertomus talousarvion toteuttamisesta. Se hyväksyy energiayhteisön vuosien 2010–2011 talousarvion, jonka enimmäismäärä on 3 250 000 euroa vuonna 2010 ja 3 380 000 euroa vuonna 2011[1], edellyttäen että budjettivallan käyttäjä hyväksyy vastaavat määrärahat molemmille vuosille.1.2. TyöohjelmaKomissio hyväksyy energiayhteisön työohjelman vuosiksi 2010–2011.1.3. Johtajan toimikausiKomissio hyväksyy energiayhteisön sihteeristön johtajan toimikauden uusimisen toiseksi kolmivuotiskaudeksi.1.4. Uusiutuvia energialähteitä käsittelevä työryhmäKomissio hyväksyy uusiutuvia energialähteitä käsittelevän työryhmän perustamisen. Työryhmä keskittyy hiljattain annetun yhteisön energiadirektiivin täytäntöönpanoon.2. MUUT ASIAT2.1. Ilman keskustelua hyväksyttävät kohdatKomissio hyväksyy pysyvän korkean tason ryhmän kahden edellisen kokouksen päätelmät ja ottaa huomioon seuraavat kertomukset:-  energiayhteisön työohjelman täytäntöönpanoa koskeva kertomus-  vuoden 2008 tilintarkastuskertomus, vuoden 2008 tilintarkastusta koskeva budjettikomitean kertomus ja johtajan kertomus talousarvion toteuttamisesta-  kertomus ratkaisematta olevista riitatapauksista.Komissio hyväksyy myös neuvoa-antavan komitean kokoonpanon. Komitea perustettiin energiayhteisön ministerineuvoston kesäkuussa 2008 hyväksymissä riitojen ratkaisua koskevissa menettelysäännöissä. Asiasta todettakoon, että Euroopan yhteisöä edustaa Euroopan komission virkamies ja että neuvoa-antava komitea voi esittää ainoastaan ohjeellisia lausuntoja ministerineuvostolle.2.2. Uudet sopimuspuoletKomissio raportoi neuvotteluista Moldovan tasavallan, Ukrainan ja Turkin kanssa ja suhtautuu myönteisesti Georgian liittymishakemukseen[2].2.3. Perustamissopimuksen täytäntöönpanoKomissio panee merkille kertomuksen markkinakehityksestä [täydennetään, kun kertomus on saatavilla].2.4. ToimitusvarmuusKomissio ilmaisee tyytyväisyytensä energiayhteisön toimitusvarmuusryhmän ensimmäisen tapaamisen tuloksiin ja korostaa tarvetta linkittää ryhmän toiminta tiiviisti EU:n kaasualan koordinointiryhmän toiminnan kanssa. Lisäksi komissio kannattaa mielipiteenvaihtoa arvioista, jotka koskevat sähkötoimitusten tilannetta kesällä 2009.2.5. Uusiutuvat energialähteetKomissio ilmaisee tyytyväisyytensä tutkimukseen, joka on aloitettu uusiutuvia energialähteitä koskevan EU:n uuden direktiivin täytäntöönpanosta energiayhteisössä, ja hyväksyy tutkimusta seuraavan työryhmän perustamisen (ks. 1.4 kohta).2.6. EnergiatehokkuusKomissio panee merkille energiatehokkuutta käsitelleen työryhmän loppukertomuksen ja tukee sen suosituksia, jotka koskevat mahdollisuutta panna energiayhteisössä täytäntöön joitakin EU:n lainsäädännön energiatehokkuuteen liittyviä osia. Asiaa koskevien asiakirjojen valmistelemiseksi ja sopimuspuolten avustamiseksi kansallisten energiatehokkuussuunnitelmien laatimisessa komissio suosittaa, että työryhmän toimikautta jatketaan vuoden 2010 loppuun. Ehdotus:NEUVOSTON PÄÄTÖSEuroopan yhteisön kannasta Sarajevossa 26 päivänä kesäkuuta 2009 järjestettävässä energiayhteisön ministerineuvostossaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan,ottaa huomioon energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY ja erityisesti sen 4 ja 5 artiklan,ottaa huomioon komission ehdotuksen,ON PÄÄTTÄNYT SEURAAVAA:Ainoa artiklaYhteisön kanta perustamissopimuksen 300 artiklan 2 kohdan toisen alakohdan soveltamisalaan kuuluviin asioihin Sarajevossa 26 päivänä kesäkuuta 2009 pidettävässä energiayhteisön ministerineuvoston kokouksessa esitetään tämän päätöksen liitteessä.Tehty BrysselissäNeuvoston puolestaPuheenjohtajaLIITEEuroopan yhteisön kanta-  Euroopan yhteisö hyväksyy vuotta 2008 koskevan taloudellisen vastuuvapauden myöntämisen energiayhteisön ministerineuvoston sihteeristön johtajalle.-  Euroopan yhteisö hyväksyy energiayhteisön työohjelman vuosiksi 2010–2011.-  Euroopan yhteisö hyväksyy vuosia 2010–2011 koskevan energiayhteisön talousarvion, jonka enimmäismäärä on 3 250 000 euroa vuonna 2010 ja 3 380 000 vuonna 2011 ja jota vastaava Euroopan yhteisön rahoitusosuus on enintään 3 188 250 euroa vuonna 2010 ja 3 315 780 euroa vuonna 2011, edellyttäen että budjettivallan käyttäjä hyväksyy vastaavat määrärahat molemmille vuosille.-  Euroopan yhteisö hyväksyy energiayhteisön sihteeristön johtajan toimikauden uusimisen toiseksi kolmivuotiskaudeksi.-  Euroopan yhteisö hyväksyy uusiutuvia energialähteitä käsittelevän työryhmän perustamisen ehdotetun toimivaltuuden mukaisesti.[1] Todettakoon, että energiayhteisön perustamissopimuksen 74 ja 88 artiklan mukaan energiayhteisön ministerineuvosto hyväksyy energiayhteisön kaksivuotisen talousarvion Euroopan komission ehdotuksesta. Tätä koskeva komission ehdotus hyväksyttiin […].[2] Komissio toimitti neuvostolle […] suosituksen, jonka mukaan komissiolle olisi annettava lupa aloittaa neuvottelut ehdoista, joilla Georgia voisi liittyä energiayhteisöön.


                            EUROOPAN
                            KOMISSIO
                                                     Bryssel 15.6.2015
                                                     COM(2015) 291 final
                                                     ANNEX 1
                                             LIITE
                                          asiakirjaan
                                            Ehdotus
                                   NEUVOSTON PÄÄTÖS
   terrorismin ennaltaehkäisyä koskevan Euroopan neuvoston yleissopimuksen (ETS 196)
               lisäpöytäkirjan allekirjoittamisesta Euroopan unionin puolesta
FI                                                                                FI
 ---pagebreak---                                                  LIITE
                                               asiakirjaan
                                                Ehdotus
                                      NEUVOSTON PÄÄTÖS
    terrorismin ennaltaehkäisyä koskevan Euroopan neuvoston yleissopimuksen (ETS 196)
                 lisäpöytäkirjan allekirjoittamisesta Euroopan unionin puolesta
   Terrorismin ennaltaehkäisyä koskevan Euroopan neuvoston yleissopimuksen (ETS 196)
                                             lisäpöytäkirja
   Euroopan neuvoston jäsenvaltiot sekä muut terrorismin ennaltaehkäisyä koskevan Euroopan
   neuvoston yleissopimuksen (ETS 196) sopimuspuolet, jotka ovat allekirjoittaneet tämän
   lisäpöytäkirjan ja
   ottavat huomioon, että Euroopan neuvoston päämääränä on suuremman yhtenäisyyden
   saavuttaminen sen jäsenten kesken;
   haluavat edelleen lujittaa toimia terrorismin kaikkien muotojen ehkäisemiseksi ja torjumiseksi
   Euroopassa ja muualla maailmassa, kunnioittaen samalla ihmisoikeuksia ja
   oikeusvaltioperiaatetta;
   palauttavat mieliin erityisesti ihmisoikeuksien ja perusvapauksien suojaamiseksi tehdyssä
   eurooppalaisessa yleissopimuksessa (ETS 5) ja sen lisäpöytäkirjoissa sekä kansalaisoikeuksia
   ja poliittisia oikeuksia koskevassa kansainvälisessä yleissopimuksessa vahvistetut
   ihmisoikeudet ja perusvapaudet;
   ilmaisevat vakavan huolensa uhasta, jonka aiheuttavat ulkomaille terrorismirikosten tekemistä
   tai niihin myötävaikuttamista tai osallistumista tai terrorismiin kouluttautumista tai tällaisen
   koulutuksen antamista varten matkustavat henkilöt;
   ottavat huomioon Yhdistyneiden kansakuntien turvallisuusneuvoston 7272. kokouksessaan
   24 päivänä syyskuuta 2014 antaman päätöslauselman 2178 (2014) ja erityisesti sen 4–
   6 kohdan;
   pitävät suotavana täydentää terrorismin ennaltaehkäisyä koskevaa Euroopan neuvoston
   yleissopimusta eräiltä osin;
   ovat sopineet seuraavasta:
FI                                                  2                                               FI
 ---pagebreak---    1 artikla – Tarkoitus
   Tämän lisäpöytäkirjan tarkoituksena on täydentää Varsovassa 16 päivänä toukokuuta 2005
   allekirjoittamista varten avatun, terrorismin ennaltaehkäisyä koskevan Euroopan neuvoston
   yleissopimuksen, jäljempänä ’yleissopimus’, määräyksiä, jotka koskevat tämän
   lisäpöytäkirjan 2–6 artiklassa kuvattujen tekojen rangaistavaksi säätämistä, ja siten edistää
   sopimuspuolten pyrkimyksiä ehkäistä terrorismia ja sen kielteisiä vaikutuksia
   ihmisoikeuksien, erityisesti oikeuden elämään, täysimääräiseen nauttimiseen sekä kansallisin
   toimenpitein että kansainvälisen yhteistyön avulla, ottaen asianmukaisesti huomioon
   sopimuspuolten välillä olemassa olevat ja sovellettavat monen- ja kahdenväliset sopimukset.
   2 artikla – Osallistuminen yhteenliittymään tai ryhmään terrorismitarkoituksessa
   1.        Tässä      lisäpöytäkirjassa    ”osallistuminen      yhteenliittymään     tai    ryhmään
             terrorismitarkoituksessa” tarkoittaa osallistumista yhteenliittymän tai ryhmän
             toimintaan siinä tarkoituksessa, että kyseinen yhteenliittymä tai ryhmä tekee yhden
             tai useamman terrorismirikoksen, tai myötävaikuttamista siihen, että kyseinen
             yhteenliittymä tai ryhmä tekee yhden tai useamman terrorismirikoksen.
   2.        Kukin sopimuspuoli ryhtyy tarvittaviin toimenpiteisiin säätääkseen 1 kappaleen
             määritelmän mukaisen oikeudenvastaisen ja tahallisen ”osallistumisen
             yhteenliittymään       tai    ryhmään       terrorismitarkoituksessa”      valtionsisäisen
             lainsäädäntönsä nojalla rangaistavaksi teoksi.
   3 artikla – Terrorismiin kouluttautuminen
   1.        Tässä lisäpöytäkirjassa ”terrorismiin kouluttautuminen” tarkoittaa ohjeiden
             vastaanottamista toiselta henkilöltä räjähteiden, ampuma-aseiden tai muiden aseiden
             taikka myrkyllisten tai haitallisten aineiden valmistuksessa tai käytössä tai muiden
             erityisten menetelmien tai muun tekniikan käytössä, mukaan lukien tiedon tai
             käytännön taitojen hankkiminen, tarkoituksena tehdä terrorismirikos tai edistää
             terrorismirikoksen tekemistä.
   2.        Kukin sopimuspuoli ryhtyy tarvittaviin toimenpiteisiin säätääkseen 1 kappaleen
             määritelmän        mukaisen     oikeudenvastaisen       ja     tahallisen    ”terrorismiin
             kouluttautumisen” valtionsisäisen lainsäädäntönsä nojalla rangaistavaksi teoksi.
   4 artikla – Ulkomaille matkustaminen terrorismitarkoituksessa
   1.        Tässä lisäpöytäkirjassa ”ulkomaille matkustaminen terrorismitarkoituksessa”
             tarkoittaa matkustamista sellaiseen valtioon, jonka kansalainen matkustaja ei ole tai
             jonka alueella hänellä ei ole kotipaikkaa, terrorismirikoksen tekemistä tai edistämistä
             tai siihen osallistumista taikka terrorismiin kouluttautumista tai tällaisen koulutuksen
             antamista varten.
   2.        Kukin sopimuspuoli ryhtyy tarvittaviin toimenpiteisiin säätääkseen 1 kappaleen
             määritelmän mukaisen oikeudenvastaisen ja tahallisen ”ulkomaille matkustamisen
             terrorismitarkoituksessa” valtionsisäisen lainsäädäntönsä nojalla rangaistavaksi
             teoksi silloin, kun matkustajan lähtöpaikka on sopimuspuolen alueella tai matkustaja
FI                                                   3                                                  FI
 ---pagebreak---             on sopimuspuolen kansalainen. Sopimuspuoli voi tässä yhteydessä asettaa
            perustuslaillisten periaatteidensa edellyttämiä ja niiden mukaisia ehtoja.
   3.       Kukin sopimuspuoli ryhtyy lisäksi tarvittaviin toimenpiteisiin säätääkseen tässä
            artiklassa tarkoitetun teon yrityksen valtionsisäisen lainsäädäntönsä nojalla ja sen
            mukaisesti rangaistavaksi teoksi.
   5 artikla – Ulkomaille terrorismitarkoituksessa matkustamisen rahoittaminen
   1.       Tässä lisäpöytäkirjassa ”ulkomaille terrorismitarkoituksessa matkustamisen
            rahoittaminen” tarkoittaa varojen tarjoamista tai keräämistä millä tahansa keinolla,
            joko suoraan tai välillisesti, jotta kuka tahansa henkilö voi joko kokonaan tai osittain
            kyseisten varojen avulla matkustaa tämän lisäpöytäkirjan 4 artiklan 1 kappaleen
            määritelmän mukaisesti ulkomaille terrorismitarkoituksessa, tietoisena siinä, että
            varat on tarkoitettu joko kokonaan tai osittain käytettäväksi tähän tarkoitukseen.
   2.       Kukin sopimuspuoli ryhtyy tarvittaviin toimenpiteisiin säätääkseen 1 kappaleen
            määritelmän       mukaisen        oikeudenvastaisen     ja    tahallisen    ”ulkomaille
            terrorismitarkoituksessa        matkustamisen        rahoittamisen”      valtionsisäisen
            lainsäädäntönsä nojalla rangaistavaksi teoksi.
   6 artikla – Ulkomaille terrorismitarkoituksessa matkustamisen järjestäminen tai muu
   edistäminen
   1.       Tässä lisäpöytäkirjassa ”ulkomaille terrorismitarkoituksessa matkustamisen
            järjestäminen tai muu edistäminen” tarkoittaa mitä tahansa järjestämistä tai
            edistämistä, jolla autetaan ketä tahansa henkilöä tämän lisäpöytäkirjan 4 artiklan
            1 kappaleen         määritelmän         mukaisesti       matkustamaan        ulkomaille
            terrorismitarkoituksessa,      tietoisena    siinä,   että    kyseinen     apu     tukee
            terrorismitarkoitusta.
   2.       Kukin sopimuspuoli ryhtyy tarvittaviin toimenpiteisiin säätääkseen 1 kappaleen
            määritelmän       mukaisen        oikeudenvastaisen     ja    tahallisen    ”ulkomaille
            terrorismitarkoituksessa matkustamisen järjestämisen tai muun edistämisen”
            valtionsisäisen lainsäädäntönsä nojalla rangaistavaksi teoksi.
   7 artikla – Tiedonvaihto
   1.       Kukin sopimuspuoli ryhtyy valtionsisäisen lainsäädäntönsä mukaisesti ja olemassa
            olevia kansainvälisiä velvoitteita noudattaen tarvittaviin toimenpiteisiin
            tehostaakseen 4 artiklan määritelmän mukaisesti ulkomaille terrorismitarkoituksessa
            matkustavia henkilöitä koskevien käytettävissä olevien asiaankuuluvien tietojen
            oikea-aikaista vaihtoa sopimuspuolten välillä, sanotun kuitenkaan rajoittamatta
            yleissopimuksen 3 artiklan 2 kappaleen a kohdan soveltamista. Kukin sopimuspuoli
            nimeää tätä varten yhteyspisteen, joka on tavoitettavissa ympäri vuorokauden viikon
            jokaisena päivänä.
   2.       Sopimuspuoli voi nimetä 1 kappaleen mukaiseksi yhteyspisteeksi jo olemassa olevan
            yhteyspisteen.
   3.       Sopimuspuolen yhteyspisteen on kyettävä kommunikoimaan nopeasti toisen
            sopimuspuolen yhteyspisteen kanssa.
FI                                                   4                                               FI
 ---pagebreak---    8 artikla – Ehdot ja takeet
   1.       Kukin sopimuspuoli varmistaa, että tämän lisäpöytäkirjan täytäntöönpanossa,
            mukaan lukien 2–6 artiklan mukaista rangaistavaksi säätämistä säädettäessä,
            täytäntöön pantaessa ja sovellettaessa, kunnioitetaan ihmisoikeuksien ja
            perusvapauksien suojaamiseksi tehtyyn eurooppalaiseen yleissopimukseen,
            kansalaisoikeuksia       ja   poliittisia    oikeuksia     koskevaan      kansainväliseen
            yleissopimukseen sekä muihin kansainvälisen oikeuden velvoitteisiin sisältyviä
            ihmisoikeusvelvoitteita,       erityisesti     liikkumisvapauteen,       sananvapauteen,
            yhdistymisvapauteen ja uskonnonvapauteen liittyviä velvoitteita, siltä osin kuin näitä
            sopimuksia ja velvoitteita sovelletaan kyseisen sopimuspuolen osalta.
   2.       Tämän lisäpöytäkirjan 2–6 artiklan mukaista rangaistavaksi säätämistä säädettäessä,
            täytäntöön        pantaessa   ja      sovellettaessa    olisi    lisäksi     noudatettava
            suhteellisuusperiaatetta, ottaen huomioon säännösten oikeutetun päämäärän ja
            tarpeellisuuden demokraattisessa yhteiskunnassa, eikä tässä yhteydessä saisi esiintyä
            minkäänlaista mielivaltaista, syrjivää tai rasistista kohtelua.
   9 artikla – Tämän lisäpöytäkirjan ja yleissopimuksen suhde
   Tässä lisäpöytäkirjassa käytettyjä sanamuotoja ja ilmauksia on tulkittava yleissopimuksessa
   tarkoitetussa merkityksessä. Kaikkia yleissopimuksen määräyksiä sovelletaan sopimuspuolten
   osalta soveltuvin osin 9 artiklaa lukuun ottamatta.
   10 artikla – Allekirjoitus ja voimaantulo
   1.       Tämä lisäpöytäkirja on avoinna allekirjoittamista varten yleissopimuksen
            allekirjoittajille. Tämä lisäpöytäkirja ratifioidaan tai hyväksytään. Allekirjoittaja ei
            voi ratifioida tai hyväksyä tätä lisäpöytäkirjaa, ellei se ole aiemmin ratifioinut tai
            hyväksynyt yleissopimusta tai ellei se ratifioi tai hyväksy yleissopimusta
            samanaikaisesti. Ratifioimis- tai hyväksymiskirjat talletetaan Euroopan neuvoston
            pääsihteerin huostaan.
   2.       Tämä lisäpöytäkirja tulee voimaan seuraavan kuukauden ensimmäisenä päivänä sen
            jälkeen, kun on kulunut kolme kuukautta siitä päivästä, jona kuudes ratifioimis- tai
            hyväksymiskirja on talletettu, edellyttäen, että vähintään neljä ratifioimis- tai
            hyväksymiskirjoista on Euroopan neuvoston jäsenvaltioiden tallettamia.
   3.       Sellaisen allekirjoittajan osalta, joka tallettaa ratifioimis- tai hyväksymiskirjansa
            myöhemmin, tämä lisäpöytäkirja tulee voimaan seuraavan kuukauden ensimmäisenä
            päivänä sen jälkeen, kun on kulunut kolme kuukautta siitä päivästä, jona kyseinen
            ratifioimis- tai hyväksymiskirja on talletettu.
   11 artikla – Lisäpöytäkirjaan liittyminen
   1.       Tämän lisäpöytäkirjan voimaantulon jälkeen valtio, joka on liittynyt
            yleissopimukseen, voi liittyä myös tähän lisäpöytäkirjaan tai voi liittyä
            yleissopimukseen ja lisäpöytäkirjaan yhtä aikaa.
FI                                                   5                                                FI
 ---pagebreak---    2.        Sellaisen valtion osalta, joka liittyy lisäpöytäkirjaan 1 kappaleen määräysten
             mukaisesti, lisäpöytäkirja tulee voimaan seuraavan kuukauden ensimmäisenä
             päivänä sen jälkeen, kun on kulunut kolme kuukautta siitä päivästä, jona
             liittymiskirja on talletettu Euroopan neuvoston pääsihteerin huostaan.
   12 artikla – Alueellinen soveltaminen
   1.        Allekirjoittaessaan tämän lisäpöytäkirjan tai tallettaessaan ratifioimis-, hyväksymis-
             tai liittymiskirjansa valtio tai Euroopan unioni voi määrittää alueen tai alueet, joihin
             tätä lisäpöytäkirjaa sovelletaan.
   2.        Sopimuspuoli voi myöhemmin Euroopan neuvoston pääsihteerille osoitetulla
             selityksellä laajentaa tämän lisäpöytäkirjan soveltamisen koskemaan myös muuta
             selityksessä mainittua aluetta. Sellaisen alueen osalta lisäpöytäkirja tulee voimaan
             seuraavan kuukauden ensimmäisenä päivänä sen jälkeen, kun on kulunut kolme
             kuukautta siitä päivästä, jona Euroopan neuvoston pääsihteeri on vastaanottanut
             selityksen.
   3.        Kahden edellisen kappaleen määräysten mukaisesti annetut selitykset voidaan minkä
             tahansa selityksessä mainitun alueen osalta peruuttaa Euroopan neuvoston
             pääsihteerille osoitetulla ilmoituksella. Selityksen peruuttaminen tulee voimaan
             seuraavan kuukauden ensimmäisenä päivänä sen jälkeen, kun on kulunut kolme
             kuukautta siitä päivästä, jona Euroopan neuvoston pääsihteeri on vastaanottanut
             ilmoituksen.
   13 artikla – Irtisanominen
   1.        Sopimuspuoli voi milloin tahansa irtisanoa tämän lisäpöytäkirjan ilmoittamalla siitä
             Euroopan neuvoston pääsihteerille.
   2.        Irtisanominen tulee voimaan seuraavan kuukauden ensimmäisenä päivänä sen
             jälkeen, kun on kulunut kolme kuukautta siitä päivästä, jona Euroopan neuvoston
             pääsihteeri on vastaanottanut ilmoituksen.
   3.        Yleissopimuksen irtisanominen merkitsee automaattisesti tämän lisäpöytäkirjan
             irtisanomista.
   14 artikla – Ilmoitukset
   Euroopan neuvoston pääsihteeri ilmoittaa Euroopan neuvoston jäsenvaltioille, Euroopan
   unionille, tämän lisäpöytäkirjan valmisteluun osallistuneille Euroopan neuvoston
   ulkopuolisille valtioille sekä kaikille siihen liittyneille tai siihen liittymään kutsutuille
   valtioille
   a.          kaikista allekirjoituksista;
   b.          kaikkien ratifioimis-, hyväksymis- tai liittymiskirjojen tallettamisesta;
   c.          kaikista tämän lisäpöytäkirjan 10 ja 11 artiklan mukaisista voimaantulopäivistä;
FI                                                  6                                                 FI
 ---pagebreak---    d.          kaikista muista tähän lisäpöytäkirjaan liittyvistä toimista, selityksistä, ilmoituksista
   tai tiedonannoista.
   Tämän vakuudeksi allekirjoittaneet,            siihen    asianmukaisesti     valtuutettuina,   ovat
   allekirjoittaneet tämän lisäpöytäkirjan.
   Tehty Brysselissä 19 päivänä toukokuuta 2015 yhtenä englannin- ja ranskankielisenä
   kappaleena, jonka molemmat tekstit ovat yhtä todistusvoimaiset ja joka talletetaan Euroopan
   neuvoston arkistoon. Euroopan neuvoston pääsihteeri toimittaa oikeaksi todistetut
   jäljennökset kullekin Euroopan neuvoston jäsenvaltiolle, Euroopan unionille, tämän
   lisäpöytäkirjan valmisteluun osallistuneille Euroopan neuvoston ulkopuolisille valtioille sekä
   valtioille, jotka on kutsuttu liittymään tähän lisäpöytäkirjaan.
FI                                                   7                                                  FI
 ---documentbreak---                             EUROOPAN
                            KOMISSIO
                                                     Bryssel 15.6.2015
                                                     COM(2015) 291 final
                                                     2015/0130 (NLE)
                                            Ehdotus
                                   NEUVOSTON PÄÄTÖS
   terrorismin ennaltaehkäisyä koskevan Euroopan neuvoston yleissopimuksen (ETS 196)
               lisäpöytäkirjan allekirjoittamisesta Euroopan unionin puolesta
FI                                                                                FI
 ---pagebreak---                                                 PERUSTELUT
   1.        EHDOTUKSEN TAUSTA
   Yhdistyneiden kansakuntien (YK) turvallisuusneuvosto hyväksyi 24. syyskuuta 2014 YK:n
   perusoikeuskirjan VII luvun nojalla päätöslauselman 2178(2014) terrorismiin syyllistyvistä
   vierastaistelijoista, jäljempänä ’päätöslauselma 2178’.
   Neuvosto kehotti lokakuussa 2014 komissiota selvittämään, miten voitaisiin ratkaista
   terrorismista annetun puitepäätöksen (neuvoston puitepäätös 2002/475/YOS terrorismin
   torjumisesta, sellaisena kuin se on muutettuna puitepäätöksellä 2008/919/YOS, jäljempänä
   ’terrorismipuitepäätös’) mahdolliset puutteet ottaen huomioon erityisesti päätöslauselma
   2178.1 Riiassa pidetyn oikeus- ja sisäasiainministerien kokouksen yhteisessä lausumassa
   ministerit olivat yhtä mieltä siitä, että on tärkeää harkita mahdollisia lainsäädäntötoimia,
   joiden avulla voitaisiin ottaa käyttöön yhteinen terrorismirikosten määritelmä, ottaen
   huomioon myös päätöslauselma 2178.2 Myös Euroopan parlamentti korosti 11. helmikuuta
   2015 antamassaan päätöslauselmassa, että on tarpeen muun muassa yhtenäistää terrorismiin
   syyllistyvien vierastaistelijoiden toimintaan liittyvien tekojen kriminalisointia ja välttää
   aukkoja syytteeseenpanossa; tätä varten terrorismipuitepäätös olisi saatettava ajan tasalle.3
   Euroopan neuvoston ministerikomitea perusti 21. tammikuuta 2015 terrorismiin syyllistyviä
   vierastaistelijoita ja tähän liittyviä kysymyksiä käsittelevän komitean (Committee on Foreign
   Terrorist Fighters and Related Issues, COD-CTE). Uusi komitea sai tehtäväksi laatia
   terrorismiasiantuntijoiden komitean (CODEXTER) alaisuudessa lisäpöytäkirjan terrorismin
   ennaltaehkäisyä koskevaan Euroopan neuvoston yleissopimukseen (ETS 196).
   Terrorismiin syyllistyviä vierastaistelijoita ja tähän liittyviä kysymyksiä käsittelevässä
   komiteassa käytiin ensin kolme neuvottelukierrosta (23.–26. helmikuuta 2015, 9.–
   12. maaliskuuta 2015 ja 23.–26. maaliskuuta 2015). Sen jälkeen terrorismiasiantuntijoiden
   komitea käsitteli lisäpöytäkirjaa ja lopulta hyväksyi sen 28. täysistunnossaan 10. huhtikuuta
   2015.
   Euroopan neuvoston parlamentaarinen yleiskokous antoi lisäpöytäkirjasta lausuntonsa 20.–
   24. huhtikuuta pidetyssä istunnossaan. Ministerikomitea hyväksyi alustavasti lisäpöytäkirjan
   12. toukokuuta 2015. Lisäpöytäkirja oli tarkoitus hyväksyä lopullisesti 19. toukokuuta 2015.
   Se avataan myöhemmin allekirjoitusta varten.
   2.        EHDOTUKSEEN LIITTYVÄT OIKEUDELLISET NÄKÖKOHDAT
   2.1.      Lisäpöytäkirjan tavoite ja sisältö
   Lisäpöytäkirjan tarkoituksena on helpottaa eräiden päätöslauselmaan 2178 sisältyvien
   (erityisesti terrorismiin syyllistyvien vierastaistelijoiden ulkomaille lähdön ehkäisemistä ja
   vierastaistelijoiden jäljittämistä koskevien) näkökohtien nopeaa, koordinoitua ja tuloksellista
   täytäntöönpanoa, edistää yhteisen näkemyksen muodostamista terrorismiin syyllistyviin
   vierastaistelijoihin liittyvistä rikoksista ja niihin reagoimisesta, helpottaa luonteeltaan
   valmistelevien tekojen tutkintaa ja niihin liittyviä syytetoimia, mikäli tällaiset teot saattavat tai
   1
           Neuvoston päätelmät 9. ja 10. lokakuuta 2014 pidetystä kokouksesta, ”Vierastaistelijat: 30. elokuuta
           2014 kokoontuneen Eurooppa-neuvoston päätelmien jatkotoimet”, Bryssel 13.10.2014, asiakirja nro
           14160/14, 3 kohta, kuudes luetelmakohta.
   2
           Riiassa 29. ja 30. tammikuuta järjestetyn oikeus- ja sisäasiainministerien epävirallisen tapaamisen
           päätteeksi annettu yhteinen lausuma, päätelmien viimeinen luetelmakohta.
   3
           Euroopan parlamentin 11. helmikuuta 2015 antama päätöslauselma terrorismin vastaisista toimista
           (2015/2530/(RSP)), 26 kohta.
FI                                                       2                                                      FI
 ---pagebreak---    uhkaavat johtaa terrorismirikosten tekemiseen, sekä parantaa kansainvälistä yhteistyötä
   tehostamalla tietojenvaihtoa.
   Sen vuoksi lisäpöytäkirjassa määrätään, että seuraavat teot on säädettävä rangaistaviksi:
   osallistuminen yhteenliittymään tai ryhmään terrorismitarkoituksessa (2 artikla), terrorismiin
   kouluttautuminen (3 artikla), matkustaminen terrorismitarkoituksessa tai sen yritys (4 artikla),
   tällaisten matkojen rahoittaminen tai varainkeruu tällaisia matkoja varten (5 artikla) sekä
   ulkomaille terrorismitarkoituksessa matkustamisen järjestäminen tai muu edistäminen
   (6 artikla). Lisäpöytäkirjan 7 artiklalla pyritään tehostamaan tietojenvaihtoa velvoittamalla
   sopimuspuolet nimeämään yhteyspisteet, jotka toimittavat saatavissa olevat tiedot tai
   käsittelevät tietopyynnöt nopeasti.
   Lisäpöytäkirjan 2 artikla on tärkeä väline toteuttaa sellaisiin henkilöihin kohdistuvia
   tuloksellisia tutkinta- ja syytetoimia, jotka omalla toiminnallaan edistävät terroristiryhmien
   suorittamia terrorismirikoksia. Lisäpöytäkirjan 3 artiklassa määrätään, että myös luonteeltaan
   valmistelevat teot, kuten terrorismiin kouluttautuminen, on säädettävä rangaistavaksi.
   Artiklalla täydennetään yleissopimuksen (ETS 196) 7 artiklassa rikokseksi määriteltyä
   koulutusta terrorismiin. Lisäksi 3 artiklalla parannetaan oikeusvarmuutta ja lisäpöytäkirjan 4–
   6 artiklan vaikuttavuutta, koska siinä määritellään terrorismiin kouluttautuminen, joka
   mainitaan yhdeksi terrorismitarkoituksessa ulkomaille matkustamisen tarkoitukseksi.
   Lisäpöytäkirjan 4–6 artiklan tarkoituksena on myös päätöslauselman 2178 operatiivisen
   6 kohdan a–c alakohdan saattaminen osaksi kansainvälistä oikeutta. Niillä sisällytetään
   rangaistaviksi määriteltyjen tekojen soveltamisalaan myös muut luonteeltaan valmistelevat
   teot, jotka eivät vielä sisälly yleissopimuksen (ETS 196) soveltamisalaan (yleissopimuksessa
   mainitaan vain julkinen yllytys terrorismirikokseen sekä koulutus ja värväys terrorismiin).
   Lisäpöytäkirjan 7 artiklassa määrätään tehostetusta tietojenvaihdosta ja yhteyspisteistä ja
   vastataan näin päätöslauselman 2178 operatiivisessa 3 kohdassa esitettyyn kehotukseen lisätä
   kansainvälistä yhteistyötä ja erityisesti ehkäistä tehokkaammin matkustamista kolmansiin
   maihin terrorismirikosten tekemistä tai terrorismikoulutukseen osallistumista varten sekä
   helpottaa tällaiseen matkustamiseen liittyvää tutkintaa.4
   2.2.      Ehdotetun päätöksen oikeusperusta
   Vakiintuneen oikeuskäytännön mukaan EU:n toimen oikeudellisen perustan valinnan on
   perustuttava objektiivisiin seikkoihin, jotka voivat olla tuomioistuimen suorittaman valvonnan
   kohteena ja joihin kuuluvat erityisesti toimen tarkoitus ja sisältö.5 Jos Euroopan unionin
   toimea tarkasteltaessa ilmenee, että sillä on kaksi eri tarkoitusta tai että siinä on kahdenlaisia
   tekijöitä, ja jos toinen näistä on yksilöitävissä toimen pääasialliseksi tai määrääväksi
   tarkoitukseksi tai tekijäksi, kun taas toinen on ainoastaan liitännäinen, on käytettävä yhtä
   oikeudellista perustaa, toisin sanoen sitä, jota toimen pääasiallinen tai määräävä tarkoitus tai
   tekijä edellyttää.6
   Lisäpöytäkirjan ensisijainen tarkoitus on määritellä sellaiset terrorismiin liittyvät rikokset,
   jotka kuuluvat SEUT-sopimuksen 83 artiklan 1 kohdan nojalla unionin toimivaltaan. Sen
   vuoksi SEUT-sopimuksen 83 artiklan 1 kohta on sisällytettävä lisäpöytäkirjan
   allekirjoittamisen oikeusperustoihin.
   4
        Ks. myös lisäpöytäkirjan selitysmuistion 63 kohta.
   5
        Ks. esim. asia C-490/10, parlamentti v. neuvosto, ECLI:EU:C:2012:525, 44 kohta, sekä tuomiossa mainittu
        oikeuskäytäntö.
   6
        Asia C-490/10, parlamentti v. neuvosto, 46 kohta.
FI                                                         3                                                    FI
 ---pagebreak---    Muita oikeusperustaja ei tarvita. Lisäpöytäkirjan 7 artiklalla (joka koskee tietojenvaihdon
   tehostamista nimeämällä yhteyspisteet) pyritään helpottamaan terrorismitarkoituksessa
   matkustavien tai terrorismitarkoituksessa matkaa suunnittelevien henkilöiden tunnistamista
   sekä tällaisten matkojen ehkäisemistä ja niitä koskevaa tutkintaa ja tuetaan siten
   lisäpöytäkirjan 4 artiklan käytännön soveltamista.7 Kyse on siten luonteeltaan täydentävästä
   artiklasta.
   2.3.      Ehdotetun päätöksen tarve
   SEUT-sopimuksen 3 artiklan 2 kohdan mukaan unionilla on yksinomainen toimivalta ”tehdä
   kansainvälinen sopimus [...] siltä osin kuin se voi vaikuttaa yhteisiin sääntöihin tai muuttaa
   niiden ulottuvuutta”. Kansainvälinen sopimus voi vaikuttaa yhteisiin sääntöihin tai muuttaa
   niiden ulottuvuutta [= soveltamisalaan], jos sopimuksen soveltamisala on päällekkäinen
   unionin lainsäädännön soveltamisalan kanssa tai jos unionin lainsäädäntö kattaa sopimuksen
   soveltamisalan suurelta osin.8 Sen arvioimiseksi, kattaako unionin lainsäädäntö suurelta osin
   tietyn alan, on lisäksi otettava huomioon paitsi unionin lainsäädäntö sellaisena kuin se on tällä
   hetkellä kyseisellä alalla, myös sen tuleva kehitys siltä osin kuin sitä on mahdollista
   ennakoida arviointiajankohtana.9
   Unioni on jo hyväksynyt toimenpiteitä lisäpöytäkirjan soveltamisalalla, esimerkiksi aineellisia
   rikosoikeuden säännöksiä sekä tehostettua tietojenvaihtoa koskevia säännöksiä.
   Terrorismiin        liittyviä      rikoksia      koskeva         EU:n       säädöskehys         vahvistetaan
   terrorismipuitepäätöksessä. Lisäpöytäkirjalla laajennetaan rangaistaviksi määriteltävien
   tekojen soveltamisalaa10 tai määrätään rangaistaviksi samantyyppiset teot, joista säädetään jo
   puitepäätöksessä.11
   Poliisiyhteistyötä koskevat keskeiset unionin välineet ovat seuraavat:
   a) neuvoston puitepäätös 2006/960/YOS, tehty 18 päivänä joulukuuta 2006, Euroopan
   unionin jäsenvaltioiden lainvalvontaviranomaisten välisen tietojen ja tiedustelutietojen
   vaihdon yksinkertaistamisesta12,
   b) neuvoston päätös 2008/615/YOS, tehty 23 päivänä kesäkuuta 2008, rajatylittävän
   yhteistyön tehostamisesta erityisesti terrorismin ja rajatylittävän rikollisuuden torjumiseksi
   (Prüm-päätös)13 sekä
   c) neuvoston päätös 2005/671/YOS terrorismirikoksia koskevasta tiedonvaihdosta ja
   yhteistyöstä14.
   Näillä välineillä säännellään toisaalta terrorismirikoksiin liittyvää rikostutkintaa varten
   tapahtuvaa tietojenvaihtoa ja toisaalta yhteyspisteiden luomista tietojenvaihtoa varten.
   Erityisesti Europol tukee poliisiyhteistyötä jäsenvaltioiden välillä sekä jäsenvaltioiden ja
   eräiden kolmansien valtioiden välillä. Tarkoituksena on varmistaa riittävät toimenpiteet
   terrorismiin syyllistyvien vierastaistelijoiden terrorismirikosten yleistymisen torjumiseksi.
   7
           Ks. lisäpöytäkirjan selitysmuistion 64–68 kohta.
   8
           Asia 22/70, komissio v. neuvosto, tuomio 31.3.1971 (ns. ERTA-tuomio).
   9
           Asia C-66/13, Green Network, ECLI:EU:C:2014:2399, 61–64 kohta, sekä tuomiossa mainittu
           oikeuskäytäntö.
   10
           Lisäpöytäkirjan 3–6 artikla.
   11
           Lisäpöytäkirjan 2 artikla, jossa määrätään rangaistavaksi osallistuminen terroristiryhmän toimintaan ja
           joka vastaa terrorismia koskevan puitepäätöksen 2 artiklaa.
   12
           EUVL L 386, 29.12.2006, s. 89.
   13
           EUVL L 210, 6.6.2008, s. 1.
   14
           EUVL L 253, 29.9.2005, s. 22.
FI                                                       4                                                         FI
 ---pagebreak---    Lisäpöytäkirjan tekeminen saattaa siten vaikuttaa yhteisiin sääntöihin tai muuttaa
   soveltamisalaa.
   Sen jälkeen kun neuvosto kehotti selvittämään keinoja ratkaista nykyisen säädöskehyksen
   mahdolliset puutteet, on käynnistetty keskustelut puitepäätöksen mahdollisesta tarkistamisesta
   ottaen huomioon erityisesti päätöslauselma 2178. Keskustelujen taustalla on lisäksi pyrkimys
   ennakoida unionin lainsäädännön tulevaa kehitystä.
   Komissio ilmoitti Euroopan turvallisuusagendassa aikovansa käynnistää vuonna 2015
   vaikutustenarvioinnin, jolla pohjustetaan terrorismipuitepäätöksen päivittämistä vuonna 2016.
   Samassa yhteydessä on tarkoitus ottaa huomioon terrorismin ennaltaehkäisyä koskevan
   Euroopan neuvoston yleissopimuksen lisäpöytäkirjasta käydyt neuvottelut.15
   Ehdotettu päätös on sen vuoksi tarpeen, koska lisäpöytäkirja on allekirjoitettava unionin
   puolesta.
   3.        ALUEELLINEN SOVELTAMINEN
   Euroopan unionista tehtyyn sopimukseen liitetyn pöytäkirjan N:o 22 mukaisesti Euroopan
   unionin allekirjoittama ja myöhemmin tekemä lisäpöytäkirja sitoo kaikkia Euroopan unionin
   jäsenvaltioita ja sitä sovelletaan kaikkiin jäsenvaltioihin Tanskaa lukuun ottamatta.
   Euroopan unionista tehtyyn sopimukseen liitetyn pöytäkirjan N:o 21 mukaisesti Euroopan
   unionin allekirjoittama ja myöhemmin tekemä lisäpöytäkirja sitoo Yhdistynyttä
   kuningaskuntaa ja sitä sovelletaan Yhdistyneeseen kuningaskuntaan vain siltä osin kuin
   kyseinen jäsenvaltio ilmoittaa neuvostolle haluavansa osallistua tämän välineen
   hyväksymiseen ja soveltamiseen.
   15
           Komission tiedonanto Euroopan parlamentille, neuvostolle, Euroopan talous- ja sosiaalikomitealle ja
           alueiden komitealle, ”Euroopan turvallisuusagenda”, COM(2015) 185 final, 28.4.2015, ei vielä
           julkaistu EUVL:ssä.
FI                                                    5                                                        FI
 ---pagebreak---                                                            2015/0130 (NLE)
                                                 Ehdotus
                                        NEUVOSTON PÄÄTÖS
    terrorismin ennaltaehkäisyä koskevan Euroopan neuvoston yleissopimuksen (ETS 196)
                   lisäpöytäkirjan allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen
   83 artiklan 1 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   (1)     Neuvosto valtuutti 1 päivänä huhtikuuta 2015 komission aloittamaan neuvottelut
           terrorismin ennaltaehkäisyä koskevan Euroopan neuvoston yleissopimuksen
           (ETS 196) lisäpöytäkirjasta.
   (2)     Lisäpöytäkirjan       tarkoituksena     on     helpottaa    terrorismiin     syyllistyvistä
           vierastaistelijoista annetun Yhdistyneiden kansakuntien turvallisuusneuvoston
           päätöslauselman 2178(2014) täytäntöönpanoa ja määritellä eräät päätöslauselman
           operatiivisessa 6 kohdassa tarkoitetut teot rikoksiksi.
   (3)     Yhteisen näkemyksen muodostaminen terrorismiin syyllistyviin vierastaistelijoihin
           liittyvistä rikoksista sekä luonteeltaan valmistelevista rikoksista, jotka saattavat johtaa
           terroritekoihin, edistäisi osaltaan rikosoikeudellisten välineiden ja rikosoikeudellisen
           yhteistyön vaikuttavuutta sekä unionin tasolla että kansainvälisellä tasolla.
   (4)     Sen vuoksi lisäpöytäkirja olisi allekirjoitettava Euroopan unionin puolesta.
   (5)     [Euroopan unionista tehtyyn sopimukseen ja Euroopan unionin toiminnasta tehtyyn
           sopimukseen liitetyssä, Yhdistyneen kuningaskunnan ja Irlannin asemasta vapauden,
           turvallisuuden ja oikeuden alueen osalta tehdyssä pöytäkirjassa N:o 21 olevan
           3 artiklan mukaisesti Yhdistynyt kuningaskunta on ilmoittanut haluavansa osallistua
           tämän päätöksen hyväksymiseen ja soveltamiseen.]
   (6)     TAI: [Euroopan unionista tehtyyn sopimukseen ja Euroopan unionin toiminnasta
           tehtyyn sopimukseen liitetyssä, Yhdistyneen kuningaskunnan ja Irlannin asemasta
           vapauden, turvallisuuden ja oikeuden alueen osalta tehdyssä pöytäkirjassa N:o 21
           olevien 1 ja 2 artiklan mukaisesti Yhdistynyt kuningaskunta ei osallistu tämän
           päätöksen hyväksymiseen, päätös ei sido Yhdistynyttä kuningaskuntaa eikä sitä
           sovelleta Yhdistyneeseen kuningaskuntaan, sanotun kuitenkaan rajoittamatta mainitun
           pöytäkirjan 4 artiklan soveltamista.]
   (7)     Euroopan unionista tehtyyn sopimukseen ja Euroopan unionin toiminnasta tehtyyn
           sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja
           2 artiklan mukaisesti Tanska ei osallistu tämän päätöksen hyväksymiseen, päätös ei
           sido Tanskaa eikä sitä sovelleta Tanskaan,
FI                                                  6                                                  FI
 ---pagebreak---    ON HYVÄKSYNYT TÄMÄN PÄÄTÖKSEN:
                                              1 artikla
   Hyväksytään terrorismin ennaltaehkäisyä koskevan Euroopan neuvoston yleissopimuksen
   (ETS 196) lisäpöytäkirjan allekirjoittaminen Euroopan unionin puolesta sillä varauksella, että
   lisäpöytäkirjan tekeminen saatetaan päätökseen. Allekirjoitettavan lisäpöytäkirjan teksti on
   tämän päätöksen liitteenä.
                                              2 artikla
   Neuvoston pääsihteeristö laatii valtakirjan, jossa lisäpöytäkirjan neuvottelijan nimeämä
   henkilö/nimeämät henkilöt valtuutetaan allekirjoittamaan lisäpöytäkirja sillä varauksella, että
   lisäpöytäkirjan tekeminen saatetaan päätökseen.
                                              3 artikla
   Tämä päätös tulee voimaan, kun se hyväksytään.
   Tehty Brysselissä
                                               Neuvoston puolesta
                                               Puheenjohtaja
FI                                                7                                                FI


               EUROOPAN KOMISSIO
            Bryssel 3.10.2016
            COM(2016) 630 final
            2016/0307(NLE)
            Ehdotus
            NEUVOSTON PÄÄTÖS
            Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehtävän sopimuksen tekemisestä

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Euroopan unionin tulliliitto on laajentunut Kroatian tasavallan liityttyä unioniin. Maailman kauppajärjestön (WTO) sääntöjen (GATT 1994 -sopimuksen XXIV artiklan 6 kohta) mukaisesti Euroopan unioni on velvoitettu aloittamaan neuvottelut sellaisten WTO:n jäsenten kanssa, joilla on Kroatian myönnytysluetteloihin liittyvät neuvotteluoikeudet, jotta voidaan mahdollisesti sopia korvaavasta mukautuksesta. Tällaisia mukautuksia tarvitaan, jos EU:n ulkoisten tullien kantaminen johtaa siihen, että tullit ylittävät tason, johon liittyvä maa on sitoutunut WTO:ssa.

               Neuvosto valtuutti 15. heinäkuuta 2013 komission aloittamaan GATT 1994 -sopimuksen XXIV artiklan 6 kohdan mukaiset neuvottelut. Komissio on neuvotellut neuvotteluoikeuden omaavien WTO:n jäsenten kanssa Kroatian tasavallan Euroopan unioniin liittymisen vuoksi kumottavassa myönnytysluettelossa mainittavien erityismyönnytysten peruuttamisesta.

               Brasilian liittotasavallan kanssa käytyjen neuvottelujen tuloksena tehtiin kirjeenvaihtona sopimusluonnos, jäljempänä ’sopimus’, joka parafoitiin 12. heinäkuuta 2016 Genevessä. Tässä ehdotuksessa pyydetään neuvostoa hyväksymään päätös Brasilian liittotasavallan kanssa kirjeenvaihtona tehtävän sopimuksen tekemisestä. Samalla toimitetaan erillinen ehdotus sopimuksen allekirjoittamisesta.

               •Yhdenmukaisuus muiden alaa koskevien politiikkojen säännösten kanssa

                  Ehdotus on yhdenmukainen aiemmissa EU:n laajentumisissa noudatettujen EU:n menettelyjen kanssa.

               •Yhdenmukaisuus unionin muiden politiikkojen kanssa

                  Ehdotuksessa sovelletaan EU:n käytäntöjä, jotka ovat yhdenmukaisia unionin ulkoisen toiminnan sekä teollisuus- ja maatalouspolitiikan käytäntöjen kanssa.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Euroopan unionin toiminnasta tehdyn sopimuksen (SEUT) 207 artikla yhdessä sen kansainvälisten sopimusten tekemistä koskevan 218 artiklan 6 kohdan a alakohdan v alakohdan kanssa.

               •Toissijaisuusperiaate (jaetun toimivallan osalta)

               Ehdotus kuuluu unionin yksinomaiseen toimivaltaan (Euroopan unionin toiminnasta tehdyn sopimuksen 3 artiklan 1 kohdan e alakohta). Sen vuoksi toissijaisuusperiaatetta ei sovelleta.

               •Suhteellisuusperiaate

               Kroatian myönnytysten peruuttamisella oli vaikutuksia Brasilian liittotasavaltaan. Korvaavat mukautukset eivät tältä osin ylitä Brasilian oikeuksia. Ehdotus on suhteellisuusperiaatteen mukainen.

               •Toimintatavan valinta

               SEUT-sopimuksen 218 artiklan 6 kohdan a alakohdassa edellytetään, että neuvosto tekee päätöksen sopimuksen tekemisestä.

               3.SIDOSRYHMIEN KUULEMINEN

               •Sidosryhmien kuuleminen

                  Neuvostolle (kauppapoliittiselle komitealle) on ilmoitettu säännöllisesti neuvottelujen sisällöstä ja edistymisestä. Myös Euroopan parlamentille (kansainvälisen kaupan valiokunnalle) on tiedotettu asiasta.

               4.TALOUSARVIOVAIKUTUKSET

                  Katso rahoitusselvitys.

               5.LISÄTIEDOT

               •Täytäntöönpanosuunnitelmat

                  Tässä ehdotuksessa pyydetään neuvostoa hyväksymään päätös Brasilian liittotasavallan kanssa kirjeenvaihtona tehtävän sopimuksen tekemisestä. Samalla neuvostolle toimitetaan erillinen ehdotus mainitun sopimuksen allekirjoittamisesta.

               Sopimuksen tuloksena

               lisätään 4 766 tonnia maakohtaiseen (Brasilia) EU:n tariffikiintiöön, joka koskee kanan paloja, jäädytettyjä (tullinimikkeet 0207 14 10, 0207 14 50 ja 0207 14 70), siten, että kiintiötulli on edelleen 0 prosenttia;

               lisätään 610 tonnia maakohtaiseen (Brasilia) EU:n tariffikiintiöön, joka koskee kalkkunan paloja, jäädytettyjä (tullinimikkeet 0207 27 10, 0207 27 20 ja 0207 27 80), siten, että kiintiötulli on edelleen 0 prosenttia;

               lisätään 36 000 tonnia (erga omnes) EU:n tariffikiintiöön, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), siten, että kiintiötulli on edelleen 98 euroa/tonni;

               lisätään 78 000 tonnia maakohtaiseen (Brasilia) EU:n tariffikiintiöön, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), siten, että kiintiötulli on edelleen 98 euroa/tonni.

               Kun on kyse 78 000 tonnin määrästä maakohtaisessa (Brasilia) EU:n tariffikiintiössä, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), riippumatta sidotusta kiintiötullista, joka on 98 euroa/tonni, EU soveltaa itsenäisesti

               –ensimmäisten kuuden vuoden aikana, jolloin tämä määrä on käytettävissä, kiintiötullia, joka on enintään 11 euroa/tonni, ja

               –seitsemäntenä vuonna, jolloin tämä määrä on käytettävissä, kiintiötullia, joka on enintään 54 euroa/tonni.

               Komissio antaa maataloustuotteiden yhteisestä markkinajärjestelystä annetun asetuksen (EU) N:o 1308/2013 187 artiklan a alakohdan nojalla täytäntöönpanoasetuksia, joilla laajennetaan ja hallinnoidaan asiaa koskevia kiintiöitä.

               Näitä täytäntöönpanotoimenpiteitä valmistellaan yhtäaikaisesti tämän ehdotuksen kanssa.

               2016/0307 (NLE)

               Ehdotus

               NEUVOSTON PÄÄTÖS

               Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehtävän sopimuksen tekemisestä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä 218 artiklan 6 kohdan toisen alakohdan a alakohdan v alakohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän,

               sekä katsoo seuraavaa:

               (1)Neuvosto valtuutti 15 päivänä heinäkuuta 2013 komission aloittamaan vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan mukaiset neuvottelut tiettyjen muiden Maailman kauppajärjestön jäsenten kanssa Kroatian tasavallan Euroopan unioniin liittymisen vuoksi.

               (2)Komissio on käynyt neuvotteluja neuvoston hyväksymien neuvotteluohjeiden mukaisesti.

               (3)Neuvottelut on saatettu päätökseen, ja vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen vuoksi kirjeenvaihtona Euroopan unionin ja Brasilian liittotasavallan välillä tehtävä sopimus parafoitiin 12 päivänä heinäkuuta 2016.

               (4)Sopimus allekirjoitettiin Euroopan unionin puolesta […] päivänä […]kuuta […] neuvoston päätöksen […] mukaisesti sillä varauksella, että sopimuksen tekeminen saatetaan päätökseen myöhemmin
                  1
               .

               (5)Sopimus olisi hyväksyttävä,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään Euroopan unionin puolesta kirjeenvaihtona tehtävä sopimus Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta.

               Sopimuksen teksti on liitetty tähän päätökseen.

               2 artikla

               Neuvoston puheenjohtaja nimeää henkilön, jolla on oikeus antaa sopimuksessa tarkoitettu ilmoitus unionin puolesta.

               3 artikla

               Tämä päätös tulee voimaan päivänä, jona se hyväksytään. Se julkaistaan Euroopan unionin virallisessa lehdessä.

               Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.

               Tehty Brysselissä

                     Neuvoston puolesta

                     Puheenjohtaja

                        RAHOITUSSELVITYS

                        PÄIVÄMÄÄRÄ:

                        1.

                        BUDJETTIKOHTA:

                        Luku 12 – Tullimaksut ja muut maksut

                        2.

                        OTSIKKO:

                        Ehdotus neuvoston päätökseksi Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehtävän sopimuksen tekemisestä

                        3.

                        OIKEUSPERUSTA:

                        Euroopan unionin toiminnasta tehty sopimus ja erityisesti sen 207 ja 218 artikla.

                        4.

                        TAVOITTEET:

                        Euroopan unionin ja Brasilian liittotasavallan välisen kirjeenvaihtona tehtävän sopimuksen tekeminen.

                        5.

                        VAIKUTUKSET TALOUSARVIOON

                        KULUVA VARAINHOITOVUOSI 2016
                           (milj. euroa)

                        SEURAAVA VARAINHOITOVUOSI 2017

                        (milj. euroa)

                         VARAINHOITOVUOSI 2018

                        (milj. euroa)

                        5.0

                        MENOT

                        -
                              EU:N TALOUSARVIOSTA
                           (PALAUTUKSET/INTERVENTIOT)

                        -
                              KANSALLISISTA TALOUSARVIOISTA

                        -
                              MUUT

                           -

                           -

                           -

                        5.1

                        TULOT

                        -
                              EU:N OMAT VARAT
                           (MAKSUT/TULLIT)

                        -
                              KANSALLISET LÄHTEET

                           4,4

                           4,4

                           4,4

                        2016

                        2017

                        2018

                        5.0.1

                        MENOARVIO

                        5.1.1

                        TULOARVIO

                        4,4

                        4,4

                        4,4

                        5.2

                        LASKUTAPA: määrät kerrottuina kiintiötullilla

                        6.0

                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA

                        EI

                        6.1

                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA

                        EI

                        6.2

                        LISÄTALOUSARVION TARVE

                        EI

                        6.3

                        MYÖHEMPIIN TALOUSARVIOIHIN OTETTAVAT MÄÄRÄRAHAT

                        EI

                        HUOMAUTUKSIA:

                     (1)
                  EUVL L […], […], s. […].

    ---documentbreak---

               EUROOPAN KOMISSIO
            Bryssel 3.10.2016
            COM(2016) 630 final
            LIITE
            asiakirjaan
            ehdotus neuvoston päätökseksi
            Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehtävän sopimuksen tekemisestä

               KIRJEENVAIHTONA TEHTÄVÄ SOPIMUS

               Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta

               A. Euroopan unionin kirje

               Arvoisa vastaanottaja

               Kroatian tasavallan myönnytysluettelon muuttamisesta Kroatian tasavallan Euroopan unioniin liittymisen vuoksi käytyjen vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisten neuvottelujen johdosta ehdotan seuraavaa:

               Euroopan unioni sisällyttää EU:n 28 jäsenvaltion tullialuetta koskevaan myönnytysluetteloonsa myönnytykset, jotka sisältyvät EU:n 27 jäsenvaltion tullialuetta koskevaan luetteloon, siten, että

               lisätään 4 766 tonnia maakohtaiseen (Brasilia) EU:n tariffikiintiöön, joka koskee kanan paloja, jäädytettyjä (tullinimikkeet 0207 14 10, 0207 14 50 ja 0207 14 70), siten, että kiintiötulli on edelleen 0 prosenttia;

               lisätään 610 tonnia maakohtaiseen (Brasilia) EU:n tariffikiintiöön, joka koskee kalkkunan paloja, jäädytettyjä (tullinimikkeet 0207 27 10, 0207 27 20 ja 0207 27 80), siten, että kiintiötulli on edelleen 0 prosenttia;

               lisätään 36 000 tonnia (erga omnes) EU:n tariffikiintiöön, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), siten, että kiintiötulli on edelleen 98 euroa/tonni;

               lisätään 78 000 tonnia maakohtaiseen (Brasilia) EU:n tariffikiintiöön, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), siten, että kiintiötulli on edelleen 98 euroa/tonni.

               Kun on kyse 78 000 tonnin määrästä maakohtaisessa (Brasilia) EU:n tariffikiintiössä, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), riippumatta sidotusta kiintiötullista, joka on 98 euroa/tonni, EU soveltaa itsenäisesti

               –ensimmäisten kuuden vuoden aikana, jolloin tämä määrä on käytettävissä, kiintiötullia, joka on enintään 11 euroa/tonni, ja

               –seitsemäntenä vuonna, jolloin tämä määrä on käytettävissä, kiintiötullia, joka on enintään 54 euroa/tonni.

               Euroopan unioni ja Brasilian liittotasavalta ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 päivän kuluttua siitä päivästä, kun viimeinen ilmoitus on vastaanotettu.

               Pyydän Teitä vahvistamaan, hyväksyykö hallituksenne edellä esitetyn. Jos hallituksenne hyväksyy edellä esitetyn, ehdotan, että tämä kirje ja antamanne vahvistus muodostavat yhdessä Euroopan unionin ja Brasilian liittotasavallan välisen kirjeenvaihtona tehtävän sopimuksen.

               Kunnioittavasti

               Euroopan unionin puolesta

               B. Brasilian liittotasavallan kirje

               Arvoisa vastaanottaja

               Olen vastaan ottanut ... päivätyn seuraavansisältöisen kirjeenne:

               ”Kroatian tasavallan myönnytysluettelon muuttamisesta Kroatian tasavallan Euroopan unioniin liittymisen vuoksi käytyjen vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisten neuvottelujen johdosta ehdotan seuraavaa:

               Euroopan unioni sisällyttää EU:n 28 jäsenvaltion tullialuetta koskevaan myönnytysluetteloonsa myönnytykset, jotka sisältyvät EU:n 27 jäsenvaltion tullialuetta koskevaan luetteloon, siten, että

               lisätään 4 766 tonnia maakohtaiseen (Brasilia) EU:n tariffikiintiöön, joka koskee kanan paloja, jäädytettyjä (tullinimikkeet 0207 14 10, 0207 14 50 ja 0207 14 70), siten, että kiintiötulli on edelleen 0 prosenttia;

               lisätään 610 tonnia maakohtaiseen (Brasilia) EU:n tariffikiintiöön, joka koskee kalkkunan paloja, jäädytettyjä (tullinimikkeet 0207 27 10, 0207 27 20 ja 0207 27 80), siten, että kiintiötulli on edelleen 0 prosenttia;

               lisätään 36 000 tonnia (erga omnes) EU:n tariffikiintiöön, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), siten, että kiintiötulli on edelleen 98 euroa/tonni;

               lisätään 78 000 tonnia maakohtaiseen (Brasilia) EU:n tariffikiintiöön, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), siten, että kiintiötulli on edelleen 98 euroa/tonni.

               Kun on kyse 78 000 tonnin määrästä maakohtaisessa (Brasilia) EU:n tariffikiintiössä, joka koskee raakaa ruokosokeria, puhdistettavaksi tarkoitettua (tullinimikkeet 1701 13 10 ja 1701 14 10), riippumatta sidotusta kiintiötullista, joka on 98 euroa/tonni, EU soveltaa itsenäisesti

               –ensimmäisten kuuden vuoden aikana, jolloin tämä määrä on käytettävissä, kiintiötullia, joka on enintään 11 euroa/tonni, ja

               –seitsemäntenä vuonna, jolloin tämä määrä on käytettävissä, kiintiötullia, joka on enintään 54 euroa/tonni.

               Euroopan unioni ja Brasilian liittotasavalta ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 päivän kuluttua siitä päivästä, kun viimeinen ilmoitus on vastaanotettu.

               Pyydän Teitä vahvistamaan, hyväksyykö hallituksenne edellä esitetyn. Jos hallituksenne hyväksyy edellä esitetyn, ehdotan, että tämä kirje ja antamanne vahvistus muodostavat yhdessä Euroopan unionin ja Brasilian liittotasavallan välisen kirjeenvaihtona tehtävän sopimuksen.”

               Kunnioittavasti

               Brasilian liittotasavallan puolesta